armvectores/hy_wikipedia_2023 huggingface dataset:
Ծանրամարտը 2016 օլիմպիական խաղերում

Ծանրամարտի մրցելույթները Ռիո դե Ժանեյրոյում կայացած 2016 թվականի Ամառային օլիմպիական խաղերում տեղի ունեցան օգոստոսի 6-ից 16-ը Ռիոսենտրոյի 6-րդ պավելիոնում։ Մոտ 260 մարզիկ (156 տղամարդ և 104 կին) մասնակցեցին 15 մրցույթի իրենց քաշային կարգերում։


== Մրցույթներ ==
15 մեդալների հավաքածուներ վիճարկվեցին հետևյալ մրցույթներում.


== Որակավորում ==
Ինչպես 2012 թվականին, այս անգամ նույնպես 260 մարզիկ որակավորվեցին մրցույթներին։ Որպես ընդունող երկիր Բրազիլիան ունի երեք տեղ, մեկ տղամարդու և երկու կանանց, իսկ տասը տեղի ճակատագիր (վեց տղամարդ և չորս կին) որոշեց Եռակողմ հյուրընկալող կոմիսիան, մնացած տեղերը վիճարկվեցին տարբեր մրցաշարերի արդյունքում։


== Մեդալային տեսություն ==


=== Մեդալների աղյուսակ ===


=== Տղամարդկանց մրցույթներ ===


=== Կանանց մրցույթներ ===


== Ծանոթագրություններ ==
Շապուհ Ամատունի (կուսակալ)

Շապուհ Ամատունի (7-րդ դար - 667), հայ զորավար Բյուզանդիայում, Փոքր Հայքի կուսակալ, Ամատունիների նախարարական տոհմից։


== Կենսագրություն ==
Շապուհ Ամատունին 661 թվականին դուրս գալով Բյուզանդիայի ենթակայությունից, ընդունում է արաբական գերիշխանությունը՝ ենթարկվելով Մուավիա (661-680) ամիրապետին։ 667 թվականին ապստամբում է Կոստանդ Բ (641-668) կայսեր դեմ, սակայն ձիուց ընկնելով մահանում է։  


== Ծանոթագրություններ ==
Վասիլևո (գյուղ, Գագարինսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Василево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգորոդսկոե (գյուղ, Մելեուզովսկի շրջան)

Անվան այլ կիրառումների համար տե՛ս՝ ԲոգորոդսկոեԲոգորոդսկոե (ռուս.՝ Богородское, բաշկիրերեն՝ Богородский), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 568 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Rockstar (երգ)

«Rockstar», ամերիկյան ռեփեր Post Malone-ի երգը, որը թողարկվել է 2017 թվականի սեպտեմբերի 15-ին, որպես Beerbongs & Bentleys ստուդիական ալբոմի առաջին սինգլ, 21 Savage-ի մասնակցությամբ։ Երգի պրոդյուսերները Tank God-ն ու  Louis Bell-ն են, իսկ հեղինակները՝ Post Malone-ը, 21 Savage-ը, Louis Bell-ը և Olufunmibi Awoshiley-ը։


== Պատմություն ==
Երգն ամերիկյան Billboard Hot 100 հիթ-շքերթում զբաղեցրել է առաջին հորիզոնականը, Post Malone-ի և 21 Savage-ի համար դառնալով առաջին չարթ-թոփերը։ Սինգլը շրջանցեց երկրորդ հորիզոնականում գտնվող երգչուհի Cardi B-ի «Bodak Yellow»-ի հիթին և սահմանեց ռեկորդ. մեկ շաբաթում Apple Music-ում ունենալով ավելի քան 25 մլն ստրիմինգ, դառնալով Post Malone-ի երրորդ հիթը թոփ-20-ում «White Iverson»-ից և «Congratulations»-ից հետո։ Թիկունքում թողնելով «Bodak Yellow» երգը, երեք շաբաթ շարունակ Rockstar-ը ամերիկյան աղյուսակի առաջատարն էր։ 2017 թվականի նոյեմբերի 25-ին «Rockstar»-ը համարվեց 5 շաբաթների դրությամբ № 1-ը Թոփ 100-ում։ Ավստրալիայում սինգլը 7 շաբաթ գլխավորեց ARIA Singles Chart հիթ-շքերթը։ Մեծ Բրիտանիայում երգը զբաղեցրեց երկրորդ հորիզոնականը զիջելով Սեմ Սմիթի «Too Good at Goodbyes» երգին, իսկ ավելի ուշ գլխավորեց բրիտանական հիթ-շքերթը։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Rockstar» (Official Audio)  (ավելի քան 220 մլն. դիտում)
ԱՄՆ-ի օդային հարվածները Իրաքում և Սիրիայում

2019 թվականի դեկտեմբերի 29-ին Միացյալ Նահանգները ավիահարվածներ է հասցրել Իրաքում և Սիրիայում շիա աշխարհազորի «Կատաիբ Հեզբոլլահ» դիրքերի ուղղությամբ, ինչի հետևանքով սպանվել է աշխարհազորի առնվազն 25 անդամ և վիրավորվել 55-ը։ ԱՄՆ-ի պաշտպանության նախարարությունը հայտարարել է, որ գործողությունը ձեռնարկվել է ի պատասխան իրաքյան ռազմաբազաների վրա բազմակի հարձակումների, որոնց վրա տեղակայված են կոալիցիայի ուժերը, որոնք մասնակցում են «Inherent Resolve» գործողությանը, մասնավորապես, հարձակումը Քիրքուքի K-1 ավիաբազայի վրա 2019 թվականի դեկտեմբերի 27-ին, որի հետևանքով զոհվել Է ամերիկացի քաղաքացիական կապալառուն։
Իրանի հետ կապեր ունեցող «Կատաիբ Հեզբոլլահ» շիական աշխարհազորը հերքում է ԱՄՆ-ի ռազմաբազաների վրա հարձակումների համար որևէ պատասխանատվություն։ Իրաքի կառավարությունը, ինչպես նաև Իրաքի և Իրանի զինված ուժերը դատապարտել են ԱՄՆ ավիահարվածները։ 2019 թվականի դեկտեմբերի 31-ին «Կատաիբ Հեզբոլլահ»-ի աշխարհազորայինները և նրանց կողմնակիցները հարձակում են գործել Բաղդադում ԱՄՆ դեսպանատան վրա։ Դա, իր հերթին, հանգեցրել է 2020 թվականի հունվարի 3-ին Բաղդադի միջազգային օդանավակայանում ԱՄՆ-ի ավիահարվածի, որի հետևանքով սպանվել է իրանցի գեներալ Քասեմ Սուլեյմանին և Իրաքի ոստիկանության հրամանատար Աբու Մահդի ալ Մուհանդիսը։


== Ծանոթագրություններ ==
Ռազնեժե

Ռազնեժե (ռուս.՝ Разнежье), գյուղ Ռուսաստանի Նիժնի Նովգորոդի մարզի Վորոտինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրոպելո Կաիրոլի

Գրոպելո Կաիրոլի (իտալերեն՝ Gropello Cairoli), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 4096 մարդ (2004 թվական)։ Խտությունը կազմում է 158 մարդ/կմ²։ Տարածքը 26 կմ² է։ Փոստային ինդեքս՝ 27027։ Հեռախոսային կոդ՝ (+39) 0382։


== Ծանոթագրություններ ==
Վեթեռն

Վեթեռն լիճ Շվեդիայի հարավում, 88,5 մ բարձրության վրա։ Մակերեսը 1900 կմ2 է, երկարությունը՝ 129 կմ, լայնությունը՝ մինչև 28 կմ, ավազանը՝ մոտ 6000 կմ2, առավելագույն խորությունը՝ 119 մ։
Գտնվում է տեկտոնական իջվածքում։ Հատակը և ափերը ժայռոտ են։ Սնվում է աղբյուրներից, ջուրը պարզ է, սառը (հուլիսին 6—7 °C)։ Վեթեռնի վրա նկատվում են կանգուն ալիքներ և ուժեղ ալեբախություններ, որոնց հետևանքով լիճը սառցակալում է ուշ, փետրվարին։ Մուտալա գետով և Գյոթա ջրանցքով միանում է Բալթիկ ծովին, Գյոթա ջրանցքով, Վենեռն լճով և Գյոթա Էլվ գետով՝ Հյուսիսային ծովին։ Վեթեռնի հարավային մասում է Վիսինգսյո կղզին։ Ափերին են Մուտալա Յոնչյոպինգ, Հուսկվառնա, Կարլսբորգ քաղաքները։
Անհնազանդ կատվիկը

«Անհնազանդ կատվիկը» (ռուս.՝ «Непослушный котёнок»), խորհրդային նկարված մուլտֆիլմ՝ ստեղծված 1953 թվականին ռեժիսոր Մստիսլավ Պաշչենկոյի կողմից
Իվան Բալիշևի հեքիաթի մոտիվներով։


== Սյուժե ==
Աղջկա մոտ ապրում էր մի փոքրիկ, փափկամազ կատվիկ։ Նա շատ անհնազանդ էր և ամեն ինչ ուզում էր անել իր ուզած ձևով։ Կատվիկը չի լսում իր տիրուհուն և գնում է անտառ։ Այնտեղ նա ծանոթանում է նապաստակի, սկյուռի, ոզնու հետ և մոլորվում, թրջվում անձրևի տակ ու վախենում։ Սակայն անտառի բարի կենդանիների օգնությամբ նա վերադառնում է տուն։


== Ֆիլմի վրա աշխատել են ==
Սցենարը և բեմադրումը՝ Մստիսլավ Պաշչենկոյի
Բեմադրող նկարիչներ – Բորիս Դյոժկին, Վալենտինա Վասիլենկո
Նկարիչ-մուլտիպլիկատորներ – Նադեժդա Պրիվալովա, Դմիտրի Բելով, Միխայիլ Բոտով, Լիդիա Ռեզցովա, Ֆեոդոր Խիտրուկ, Բորիս Մեերովիչ, Ֆաինա Եպիֆանովա, Ե. Ուվիրա, Ելիզավետա Կոմովա, Կ. Մալիշև, Բորիս Չանի
Նկարիչ-դեկորատորներ – Վերա Ռոջերո, Դմիտրի Անպիլով
Կոմպոզիտոր – Կարեն Խաչատրյան
Օպերատոր – Ա. Աստաֆև
Հնչյունային օպերատոր – Նիկոլայ Պրիլուցկի
Ռեժիսորի օգնական – Ա. Բիրուլին
Նկարչի օգնական – Գրաժինա Բրաշիշկիտե
Տեխնիկական օգնական – Լ. Կովալևսկայա
Մոնտաժող – Լիդիա Կյակշտ
Դերերը հնչյունավորել են –
Վլադիմիր Ռատոմսկի — Նապաստակ
Յուլյա Յուլսկայա — Նապաստակ / Ոզնի
Մարիա Յարոցկայա
Վիկտորյա Իվանովա
Մարգարիտա Դոկտորովա
Գալինա Իվանովա
Տատյանա Բարիշևա — Տատիկ
Ելենա Պոնսովա — Սկյուռ / ագռավ
Ն. Չկուասելի


== Արտադրություն ==
Մուլտֆիլմում օգտագործվել է  «փափկամազության» էֆեկտը (հատուկ նկարահանում դիմակների ու հակադիմակների օգտագործմամբ)։


== Մրցանակներ ==
1954 – Դուրբանի I միջազգային կինոփառատոնի բրոնզե մեդալ (ՀԱՀ)


== Թողարկում DVD-ով ==
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.

«Անհնազանդ կատվիկը», «Սոյուզմուլտֆիլմ», սկավառակում ընդգրկված մուլտֆիլմեր՝ «Անհնազանդ կատվիկը» (1953), «Ահա թե վագր» (ռուս.՝ «Вот так тигр!», 1963), «Ինչպես դառնալ մեծ» (ռուս.՝ «Как стать большим», 1967), «Ինչու հեռացավ կատվիկը» (ռուս.՝ «Почему ушёл котёнок», 1957), «Ինչպես կատվիկի համար տուն կառուցեցին» (ռուս.՝ «Как котёнку построили дом», 1963), «Ժլատ Կուզյան» (ռուս.՝ «Жадный Кузя», 1969), «Կատվիկը Լիզյուկովի փողոցից» (ռուս.՝ «Котёнок с улицы Лизюков», 1988):


== Ծանոթագրություններ ==


== Գրականություն ==
Фильмы-сказки. Сценарии рисованных фильмов. Выпуск 2. — М.: Госкиноиздат, 1952. — 184 с. — 45 000 экз.


== Արտաքին հղումներ ==
«Անհնազանդ կատվիկը» մուլտֆիլմը animator.ru կայքում
«Անհնազանդ կատվիկը» «Հայրենական կինոյի հանրագիտարան» կայքում
Դավիթ Բեջանյան (քանդակագործ)

Անվան այլ կիրառումների համար տե՛ս՝ Դավիթ Բեջանյան (այլ կիրառումներ)Դավիթ Հովհաննեսի Բեջանյան (հունվարի 9, 1944(1944-01-09), Երևան, Հայկական ԽՍՀ, ԽՍՀՄ - փետրվարի 21, 2011(2011-02-21), Երևան, Հայաստան), հայ քանդակագործ, երաժիշտ։
Քանդակագործ Հովհաննես Բեջանյանի որդին, Հայաստանի մշակույթի վաստակավոր գործիչ Նադեժդա Սարգսյանի ամուսինը, երգչուհի Էմմիի հայրը։


== Կենսագրություն ==
1950-1960 թվականներին սովորել է Երևանի Չայկովսկու անվան երաժշտական դպրոցում։
1950 թվականին սովորել է Թերլեմեզյանի անվան գեղարվեստի ուսումնարանում։
1960 թվականից սովորել է Երևանի գեղարվեստաթատերական ինստիտուտում։
1967-1970 թվականներին որպես դաշնակահար հանդես է եկել «Կռունկ», 1971-1978 թվականներին՝ «Սերպանտին» վոկալ-գործիքային անսամբլներում, հեղինակ է մի շարք Էստրադային երգերի («Կաբարե», «Սպասում եմ քեզ», «Աշնանային մեղեդի», «Ամեն վայրկյան» և այլն)։
1972 թվականից եղել է Հայաստանի նկարիչների միության անդամ։
1972-1990 թվականներին մասնակցել է համամիութենական և միջազգային ցուցահանդեսների և մրցույթների։
1972-1992 թվականներին եղել է Երևանի գեղարվեստի ակադեմիայի դասախոս, դոցենտ։
1992-1999 թվականներին եղել է «Հայեր» մշակութային կենտրոնի անդամ։
1999-2007 թվականներին եղել է «Էմի Բի» պրոդյուսերական կենտրոնի գեղարվեստական ղեկավարը։Եղել է նաև բազմաթիվ հեռուստատեսային հաղորդումների, գեղարվեստական և կարճամետրաժ ֆիլմերի բեմադրող-նկարիչը։

1973 թվականից կերտել է բազմաթիվ մոնումենտալ հուշարձաններ, որոնք տեղադրվել են Երևանում և աշխարհի բազմաթիվ քաղաքներում։


== Ստեղծագործություններ ==
«Հավերժության ժապավեն» (Երևան-Սևան խճուղի, 1979 թվական)
«Մեսրոպ Մաշտոց և Սահակ Պարթև» (Քյոլնի հայկական եկեղեցի, 1992 թվական)
«Շնորհակալություն» (Բոնն, 1993 թվական)
«Քրիստոսը և 12 առաքյալները» (Լիոնի Սբ. Հակոբ եկեղեցի, 1994 թվական)
Առնո Բաբաջանյանի հուշարձան (Երևան, 2003 թվական)


== Պատկերասրահ ==

		
		


== Ծանոթագրություններ ==
Ռիբրեկա

Ռիբրեկա (ռուս.՝ Рыбрека, վեպս.՝ Kaleg, Kaleig, ֆիններեն՝ Kalajoki), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոմիկ (Դիադինի գավառ)

Անվան այլ կիրառումների համար տե՛ս՝ Գոմիկ (այլ կիրառումներ)Գոմիկ, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Արածանիի ձախ կողմում, Դութաղ գյուղից հարավ։
Տարածքը հարթավայրային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գեղալող

Գեղալող, մարզաձև, որով զբաղվում են միայն կանայք։
Մրցումները կրում են անհատական-թիմային բնույթ։ Նախ մրցում են մենալողուհիները, որոնք 3,5-ական րոպեի ընթացքում կատարում են կամավոր ծրագրերը, ապա կատարում են պարտադիր ծրագրերը, որը պետք է պարունակի 4 պարտադիր վարժություններ։ Այնուհետև մարզուհիները հանդես են գալիս զուգալողի մրցումներում, որտեղ մրցում են 4 րոպե տևող կամավոր ծրագրից։ Մենալողերի, զուգալողերի և խմբային ելույթների արդյունքում որոշվում է թիմային տեղը։
Ներկայումս անց է կացվում Եվրոպայի և աշխարհի առաջնություններ։ Գեղալողը 1992 թվականից մտցված է օլիմպիական խաղերի ծրագրում։ Անց են կացվում քառյակների, վեցյակների և ութնյակների կամավոր ծրագրով մրցումներ։


== Աղբյուրներ ==
Արաբական փոխառությունները հայերենում

Արաբական փոխառություններ, հայերենի` արաբերենից փոխառյալ բառերը։
Արաբերենի ազդեցությունը հայերենի վրա կատարվել է երկու փուլով. նախ Հայաստանում արաբների տիրապետության շրջանում` 7-9-րդ դարերում, այնուհետև 12-16-րդ դարերում` Կիլիկիայի հայկական թագավորության շրջանում։ Արաբերենից անմիջական փոխառություններ են կատարել գրաբարը, միջին հայերենն ու հայերենի բարբառները։ Գրաբարում արձանագրված, միջին հայերենից ավանդված ու բարբառներից անցած արաբերեն ավելի քան 700 բառերից ժամանակակից հայերենում գործածվում են շատ քիչ` մոտ 60 բառ։ Դրանք հիմնականում մարդու գործունեությանը, կյանքի զանազան բնագավառներին, գիտությանը և արվեստին, առտնին հարաբերություններին, բժշկությանը, ռազմական գործին, պետական-վարչական կյանքին, երկրագործությանը, արհեստին ու տարբեր զբաղմունքներին վերաբերող բառեր, զանազան մետաղների, բույսերի, կենդանիների անուններ են։
Ժամանակակից հայերենում գործածվող արաբական փոխառություններն են՝ ազապ, ալքիմիա, աղարիկոն (սունկ), աճպարար (ձեռնածու), ամիրա, այպ (թերություն), աթլաս (կտորեղեն), ափիոն, բադրիջան, բալասան, բակլա, դահուճ (թռչուն), զանջաֆիլ, թաս, թնոպի (սնկի տեսակ), ժիպակ (սնդիկ), խանդակ, խիկար, խպիպ, խսիր, խումար, կապա, կապալ, կավատ, կլայեկ, կոլոտ, կողպել, կուրան, համպար, հաշիշ, հերիսա, հինա, հունապ, հուրի, ճիտ (վիզ), մահտեսի, մելիք, մզկիթ, մկրատ, մղլակ, մումիա, մունետիկ, նաղաշ, նաշ, նարինջ, նոպա, նունուֆար, շամամ, շիպ (պաղլեղ), պայտար, ռեհան, սադափ, սղկել, սնդուկ, սոնոպրի (ծառ), սուլթան, տնազ։


== Ծանոթագրություններ ==


== Աղբյուրներ ==
Հր. Աճառյան, արմատական բառարան, Երևան, 1926։
Ա. Սուքիասյան, Ժամանակակից հայոց լեզու, Երևան, 2008, էջ 205։
Մ.թ.ա. 239


== Դեպքեր ==


== Ծնունդներ ==


== Մահեր ==
Սահլ Սմբատյան

Սահլ Սմբատյան (արաբական աղբյուրներում՝ Սահլ իբն Սումբատ, որը աղավաղված հայկական Սահակ Սմբատյան անունն է), Արցախի հյուսիսային գավառների իշխան IX դարի 1-ին կեսին։ Առանշահիկների տոհմից։ Արցախի հարավային գավառների տեր Եսայի Աբու Մուսեի հետ գլխավորել է ազատագրական պայքարը արաբական տիրապետության դեմ։
Համարվում է Խաչենի իշխանության առաջին ներկայացուցիչներից մեկը։  Կոչվել է Սյունիքի և Աղվանքի իշխան, Խաչեն ամրոցի տեր։ Իր տիրույթներին է միացրել նաև Գեղամա գավառը։ Որոշ աղբյուների հիման վրա երբեմն համարվել է Շաքիի հայոց արքայազն։
821 թվականին անսպասելի գրոհով Շիկաքար բերդում ջարդել է Ամարասն ավերած և մոտ հազար հոգի գերած արաբական մի զորախմբի։ 
821 թվականին Սահլ Սմբատյանը իր որդուն՝ արքայազն Ատրներսեհին ամուսնացրել է Միհրանյան տոհմի վերջին պայազատուհու՝ Սպրամի հետ։ Ատրներսեհը կառուցել է Հանդաբերդը և իշխանական ապարանք Վայկունիքում, իսկ իշխանուհի Սպրամը՝ Սոդքի Նորավանքը։
837 թվականին վճռական դեր է խաղացել Մուխանք դաշտում արաբական 12 000 զորքի դեմ տարած հաղթանակում։ Նույն տարում ձերբակալել և արաբական զորավար ալ–Աֆշինին է հանձնել Խուրամյան շարժման, առաջնորդ Բաբանին (Բաբեկ), որը պարբերաբար կողոպտում էր Արցախի և Մյունիքի գավառները, կոտորում բնակչությունը։ Կռվել է նաև Բուղա զորավարի դեմ։ Աղբյուրներում Սահլ Սմբատյան Արցախի հյուսիսային գավառների տեր է հիշվում 821-854 թվականներիին։ Հակաարաբական ընդվզումների համար 854 թվականին ձերբակալվել է և հայ ուրիշ իշխանների հետ տարվել տաժանակրության (Սամառա)։ Սահլ Սմբատյանին հաջորդել է կրտսեր որդին՝ Ատրներսեհը։


== Գրականություն ==
Բագրատ Ուլուբաբյան, Խաչենի իշխանությունը X-XVI դարերում, Հայկական ՍՍՀ ԳԱ հրատարակչություն, Երևան 1975
Մովսես Կաղանկատվացի, «Աղուանից աշխարհի պատմութիւն»
Էդուարդ Ալթունյան (ճարտարապետ)

Անվան այլ կիրառումների համար տե՛ս՝ Էդուարդ Ալթունյան (այլ կիրառումներ)Էդուարդ Լևոնի Ալթունյան (օգոստոսի 26, 1922(1922-08-26), Բեյրութ, Լիբանան - հոկտեմբերի 23, 1995(1995-10-23), Երևան, Հայաստան), հայ ճարտարապետ։


== Կենսագրություն ==
1949 թվականին ավարտել է Երևանի պետական համալսարանը։ 1970-1981 թվականներին եղել է Հայարդնախագիծ ինստիտուտի գլխավոր մասնագետ։
Հեղինակ է Հրազդան քաղաքի 1961-1963 թվականների և 1978-1980 թվականների (հեղինակային խմբի հետ) գլխավոր հատակագծերի, 1964-1988 թվականներին (հեղինակային խմբի հետ)՝ հյուսիսային զանգվածի չորս միկրոշրջանների կառուցապատման հատակագծերի։


== Ստեղծագործական գործունեություն ==
Էդուրադ Ալթունյանի նախագծերով Երևանում կառուցվել են՝

Կոմպոզիտորների տունը (1957)
«Ինտուրիստ» (1973-1985, այժմ՝ «Արմենիա-2») և «Էրեբունի» (1980) հյուրանոցները
Հակոբ Պարոնյանի անվան երաժշտական կոմեդիայի թատրոնը (1986)
Դիլիջանում` ՀԿՄ ստեղծագործական տունը (1960-1977)
Նախարարների խորհրդի ամառանոցային տները (1960)
Սևանի ափին՝ «Կապուտակ Սևան» առողջարանի քոթեջները (1976-1983)
Սոչիում «Բարեկամություն» պիոներ ճամբարը (1985)


== Պատկերասրահ ==


== Ծանոթագրություններ ==
Յաբագան

Յաբագան (ռուս.՝ Ябаган), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի աջ ափով՝ 511 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200312115100008832
Հիդրոլոգիական ուսումնասիրությունների կոդը -  115100883
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շանհայի ֆոնդային բորսա

Շանհայի ֆոնդային բորսա (չինարեն՝ 上海证券交易所), մայրցամաքային Չինաստանի խոշորագույն առևտրային հրապարակ, Ասիայի առաջավոր ֆոնդային բորսաներից մեկը։ Հիմնվել է 1990 թվականին։ Ոչ առևտրային կազմակերպություն է՝ Չինաստանի Ժողովրդական Հանրապետության Արժեթղթերի կոմիսիայի ղեկավարությամբ։
Բորսան մտնում է Ասիայի և Օվկիանիայի ֆոնդային բորսաների ֆեդերացիայի կազմի մեջ։
Բորսայում վաճառվող բաժնետոմսերը երկու տիպի են. А և В: А՝ յուանով վաճառվող բաժնետոմսեր։ B–բաժնետոմսերը ստեղծվել են 90-ականների կեսերին միայն ոչ ռեզիդենտների համար և նոմինացված են ԱՄՆ դոլարներով։ Արտասահմանցիները կարող են վաճառել В տիպի բաժնետոմսերը առանց սահմանափակումների, իսկ А տիպի բաժնետոմսերը մինչև 2014 թվականի հոկտեմբերը արտասահմանցիներից կարող էին գնել միայն խոշոր ինստիտուցիոնալ ներդրողները, որոնք «որակավորված ինստիտուցիոնալ արտասահմանյան ներդրողի» արտոնագիր էին ստացել, և կարող էին գործել միայն իրենց հատկացված քվոտաների շրջանակներում։ 2014 թվականի հոկտեմբերից սկսած՝ Չինաստանի Ժողովրդական Հանրապետության կառավարությունը թույլատրեց ավելի քան 500 խոշորագույն ընկերությունների արտասահմանցի ներդրողներին Հոնկոնգում բրոքերների միջոցով վաճառել իրենց բաժնետոմսերը։


== Ֆոնդային ինդեքսներ ==
Հիմնական ֆոնդային ինդեքսը SSE Composite-ն է, որը արտահայտում է բորսայի բոլոր ընկերությունների իրադրությունը։
SSE 50՝ 50 «երկնագույն քարտերի» բաժնետոմսերի ինդեքս։


== Ծանոթագրություններ ==


== Արտաքին հղումներ ==
Բորսայի պաշտոնական կայքը
Պլեթանցի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Պլեթանց գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Վիռցու (գյուղ, Ալացկիվի շրջան)

Անվան այլ կիրառումների համար տե՛ս՝ ՎիռցուՎիռցու (էստ․՝ Virtsu), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ցիմբալովկա (այլ կիրառումներ)

Ցիմբալովկա, կարող է վերաբերել՝

Ցիմբալովկա - գյուղ, Ուկրաինայի Խմելնիցկիի մարզի Ստարոսինյավսկի շրջանում
Ցիմբալովկա - գյուղ, Ուկրաինայի Սումիի մարզի Բելոպոլիեի շրջանում
Արտաքին գրեյզեր

Արտաքին գրեյզեր, վեց տեսակի ուղեծրերից մեկն է, որով շարժվում են աստերոիդները և տիեզերական սարքերը Արեգակի շուրջ Արեգակնային համակարգի մոլորակների նկատմամբ։ Նկարում այն պատկերված է մեջտեղում ներքևից։ Արեգակը նշված է նարնջագույն կետով, հաստ դեղին շրջանագիծը ներքին մոլորակի ուղեծիրն է, հաստությունը ցույց է տալիս ուղեծրի պերիհելիի և ապոհելիի տարբերությունը։ Աստերոիդը մտնում է Արեգակնային համակարգի դրսից մոլորակի ուղեծիր առանց նրան հատելու։


== Տես նաև ==
Ներքին ուղեծիր
Արտաքին ուղեծիր
Ներքին գրեյզեր
Համաուղեծիր ուղեծիր
Հատող ուղեծիր
Մոոստե (այլ կիրառումներ)

Մոոստե, կարող է վերաբերել՝

Մոոստե - գյուղական ավան Էստոնիայի Պիլվամաա նահանգի Մոոստե շրջանում
Մոոստե - շրջան Էստոնիայի Պիլվամաա նահանգում
Վեյբրիջ

Վեյբրիջը (անգլ.՝ Weybridge), քաղաք է Մեծ Բրիտանիայում, Սուրեյ կոմսության Էլմբրիջ շրջանում, Անգլիայում։ Հյուսիսում սահմանակից է Թեմզա գետի Վեյ վտակին, որի անունից էլ քաղաքը ստացել է իր ներկայիս անվանումը։


== Պատմություն ==
Քաղաքը առաջին անգամ հիշատակվում է 1086 թվականին Վախելի դատավարության գրքում։


== Այլ ==
Վեյբրիջում է գտնվում Procter&Gamble UK ընկերության գրասենյակը։


== Հայտնի մարդիկ ==
Ժաքլին Բիսեթ (ծն. Սեպտեմբերի 13, 1944), դերասանուհի
Don’t Tell Me (այլ կիրառումներ)

Don't Tell Me, կարող է վերաբերել՝

Don’t Tell Me, Ավրիլ Լավինի Under My Skin երկրորդ ստուդիական ալբոմի առաջին սինգլը,
Don’t Tell Me, ամերիկացի երգչուհի Մադոննայի երգը, որը թողարկվել է որպես երգչուհու Music ութերորդ ստուդիական ալբոմի երկրորդ սինգլ։


== Տես նաև ==
Don't Tell 'Em
Հակատուբերկուլոզային դեղամիջոցներ

Հակատուբերկուլոզային դեղամիջոցներ, տուբերկուլոզի պատճառային բուժման և կանխարգելման համար նախատեսված դեղամիջոցների խումբ, որոնց բուժական էֆեկտները պայմանավորված են նրանց հակամիկրոբակտերիային հատկություններով։
Բոլոր հակատուբերկուլոզային պրեպարատները միավորված են մի քանի խմբերի մեջ՝ հաշվի առնելով նրանց կլինիկական էֆեկտիվությունը.

I խումբ - առավել արդյունավետ դեղամիջոցներ. իզոնիազիդ և նրա անալոգներ, ռիֆամպիցին,
II խումբ - միջին էֆեկտիվության պրեպարատներ. էթամբուտոլ, ստրեպտոմիցինի խմբի պրեպարատներ, պրոտիոնամիդ, էտիոնամիդ, պիրազինամիդ, ցիկլոսերին, կանամիցինի սուլֆատ, ֆլորիմիցինի սուլֆատ,
III խումբ - թույլ էֆեկտներ ունեցող պրեպարատներ. նատրիումի պարաամինոսալիցիլաթթու և սոլյուտիզոն։Նշված դեղամիջոցները նշանակում են մի քանի (սովորաբար՝ երեք) պրեպարատներ իրար հետ համակցելով, քանի որ այլապես՝ սրանցից ինչ որ մեկով մենաբուժումը բերում է միկոբակտերիայի մոտ կայունության զարգացմանը, բուժումից հետո արդեն 2-3 ամիս անց։ Առավել հաճախ համակցում են I խմբի երկու պրեպարատները II խմբից որևիցե մեկի կամ երկուսի հետ։ III խմբի դեղորայքը ունի հիմնականում օժանդակող նշանակություն (մասնավորապես՝ մյուս պրեպարատների օգտագործման անհնարինության ժամանակ)։
Կայուն բուժական էֆեկտ ստանալու և ախտահարված հատվածներում մնացորդային փոփոխությունների նվազեցման համար հակատուբերկուլոզային դեղամիջոցները նշանակվում են բավականին երկար ժամկետով՝ 6-12 ամիս և ավելի երկար։ Բուժման կանխարգելիչ կուրսերը իրականացվում են տարին երկու անգամ, 2-3 ամիս տևողությամբ, նշանակելով մեկ պրեպարատ կամ երկու պրեպարատների կոմբինացիա։


== Աղբյուրներ ==
А.Г. Хоменко (1988)։ Туберкулез органов дыхания
Zurück zum Glück

Zurück zum Glück, գերմանական Die Toten Hosen խմբի տասներորդ ստուդիական ալբոմն է, թողարկվել է 2004 թվականի հոկտեմբերի 11-ին։ Գերմանական չարթում ալբոմը զբաղեցրել է առաջին հորիզոնականը։ Ալբոմից թողարկվել է 4 սինգլ։


== Երգացանկ ==
Kopf oder Zahl − 2:46
Wir sind der Weg − 2:18
Ich bin die Sehnsucht in dir − 4:03
Weißes Rauschen − 2:07
Alles wird vorübergehen − 3:11
Beten − 2:47
Wunder − 2:41
Herz brennt − 3:57
Zurück zum Glück − 2:42
Die Behauptung − 3:05
How Do You Feel? − 3:22
Freunde − 4:01
Walkampf − 3:34
Goldener Westen − 2:50
Am Ende − 3:19


== Ձայնագրել են ==
Կամպինո – վոկալ
Անդրեաս վոն Հոլսթ – կիթառ
Միխաել Բրայթքոփֆ – կիթառ
Անդրեաս Մոյրեր – բաս-կիթառ
Ֆոմ Ռիչի – հարվածային
Հանս Սթայնգեն - դաշնամուր (10)
Ռաֆաել Ցվայֆել – թավջութակ (10)
Վիֆսաիդա

Վիֆսաիդա (Բետ-Սայդա (եբրայերեն՝ בית צידה‎, «ձկնորսի տուն»), (հուն․՝ Βηθσαΐδά), կազմված է Իսրայելի երկու քաղաքների անուններից, որոնք հիշատակվում են Նոր Կտակարանում։ Ըստ Ավետարանի, այդ քաղաքներ է այցելել Հիսուս Քրիստոսը, նրա կողմից կատարված մի շարք հրաշագործություններ կատարվել են հենց այդ քաղաքներում (օրինակ, Ավետարան ըստ Մատթեոսի և այլն), և այն իր նշանակությունն է ունեցել քաղաքի անվանման համար ։ 
Բացի հունարեն Վիֆսաիդա  անունից,  գործածվում են նաև հրեական Կասր ալ-Յահուդ և արաբերեն` Մարտաս անվանումները։


== Վիֆսաիդա Յուլյա ==
Քաղաքն  իր անունը ստացել է` ի պատիվ Օգոստոս կայսրի աղջկա՝ Յուլյայի։ Քաղաքը գտնվում էր Գալիլեյան լճի արևելյան ափին։  Այժմ այնտեղ մի քանի ավերակներ են մնացել։


== Գալիլեյան Վիֆսաիդա ==

Տեղակայված է Հորդանան գետից դեպի հյուսիս-արևմուտք, Գալիլեյան լճի արևելյան մասում, Կափառնա և Խորազին քաղաքների մոտակայքում։ Ըստ Ավետարանի, Գալիլեյան Վիֆսաիդան եղել է Անդրեաս, Պետրոս և Փիլիպպոս առաքյալների ծննդավայրը։


== Պատկերասրահ ==
Վերջին ժամանակներս Վիֆսաիդան դարձել է զբոսաշրջության և քրիստոնեական կարևորագույն կենտրոն։ 2011 թվականին  Իսրայելի և Հորդանանի միջև առաջացած կոնֆլիկտի պատճառով քաղաքը չէր կարող ընդունել արտերկրից եկող զբոսաշրջիկներին, այդ պատճառով քրիստոնեա զբոսաշրջիկնրի  այցելությունների նոր վայր ընտրվեց, որն էլ կոչվեց Յարդենտ։

		
		
		


== Ծանոթագրություններ ==


== Գրականություն ==
Вифсаида // Библейская энциклопедия архимандрита Никифора, 1891 թվական
«Вифсаида»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Вифсаида // Православная энциклопедия


== Արտաքին հղումներ ==
Փարավոն (ֆիլմ)

Անվան այլ կիրառումների համար տե՛ս՝ Փարավոն (այլ կիրառումներ)Փարավոն (լեհ.՝ Faraon), պատմական դրամա։ Ֆիլմի պրեմիերան տեղի է ոււնեցել 1966 թվականին։ Ռեժիսորը Եժի Կավալերովչն է։ 1967 թվականին ֆիլմը դարձել է «Լավագույն օտարալեզու ֆիլմ» անվանակարգում լավագույնը։ Ֆիլմը դարձել է նաև «Կաննի կինոփառատոնի» հաղթող։


== Դերերում ==
Եժի Զելնիկ - Ռամզես XIII
Վեսլավա Մազրուկևիչ - Նիկոտրիս
Բարբարա Բրիլսկա - Կամա
Կրիստինա Միկոլաևսկա - Սարա
Լաշեկ Հերդեգեն - Պենտուեր
Ստանիսլավ Միրֆսկի - Մեֆրես
Մեչիսլավ Վոյտ - Սամենտու
Անջեյ Գիրտլեր - Ռամզես XII
Էմուր Բուչասկի - Տուտմոս
Էվա Կժիչեվսկայա - Հեբրոն
Լեոնարդ Անջևսկի - Տեգեն


== Մրցանակներ ==
«Օսկար» մրցանակի «Լավագույն պատմական ֆիլմ» անվանակարգ - 1967
«Կաննի կինոփառատոնի» հաղթող - 1966


== Ծանոթագրություններ ==


== Արտաքին հղումներ ==
«Փարավոն» ֆիլմը imdb.com կայքում
«Փարավոն» ֆիլմը allmovie.com կայքում
Ֆիլմը filmpolski.pl կայքում
Ֆիլմի հատվածները fototeka.fn.org կայքում
Ֆլումինիմաջորե

Ֆլումինիմաջորե (իտալերեն՝ Fluminimaggiore), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 3314 մարդ, բնակչության խտությունը կազմում է 28,96 մարդ/կմ²։ Զբաղեցնում է 108,21 կմ² մակերես տարածք։ Փոստային ինդեքսն է՝ 9010։ Հեռախոսային կոդը՝ 0781։


== Ծանոթագրություններ ==
Գիրք Մոլութեանց (2801, Պետրոս Արագոնացի)

Ժողովածու (2801), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1698-1699 թվականներին Մկրտիչ Երեց։ Գրված է թղթի վրա, որը ունի 24,3×15,5 չափս։ Ձեռագիրը կազմված է 338 թերթից։ Գրված է միասյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝76բ, 146ա, 246ա, 319բ O:


== Բովանդակություն ==
Հայելի վարուց


== Ծանոթագրություններ ==
235

235 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 235 թվականն է, 
III դարի 35-րդ տարին։


== Դեպքեր ==


== Ծնունդներ ==


== Մահեր ==
Մարտի 19 - Ալեքսանդր Սևերոս, Հռոմի կայսր 222 առ 235 թթ., Սևերոսների հարստության վերջին շառավիղը
Սֆերոֆիզա աղուտային

Սֆերոֆիզա աղուտային (լատ.՝ Sphaerophysa salsula), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Ուղիղ կանգնած ցողուններով, 3-10 սմ բարձրությամբ, բազմամյա խոտաբույս է։ Տերևները կենտ փետրաձև են։ 6-11 զույգ տերևիկները առսեղմ թավոտ են, մոխրագույն, էլիպսաձև և բութ գագաթով։ Ծաղկաբույլն ունի 7-15 ծաղիկ։ 10-12 մմ երկարությամբ պսակը ծիրանագույն է։ 2-2,5 սմ երկարությամբ, փքված, թաղանթային և մերկ ունդը գտնվում է երկար ոտիկի վրա։


== Տարածվածությւոն ==
Հայաստանում հանդիպում է միայն Երևանի ֆլորիստիկական շրջանում (Արմավիր, Արարատ)։ Աճում է նաև Ռուսաստանի եվրոպական մասի հարավում, Միջին Ասիայում, Ղազախստանում, Իրանում, Աֆղանստանում, Ալթայում, Տուվայում և Մոնղոլիայում։


== Էկոլոգիա ==
Աճում է ստորին լեռնային գոտիներում՝ 800-900 մ բարձրությունների վրա, ինչպես նաև աղակալած ճահիճներում և առուների ափերին։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Խոցելի տեսակ է։ Հայտնի են երկու պոպուլյացիա, որոնց տարածման և բնակության շրջանների մակերեսը 500 կմ²-ից պակաս է։ Նկատի ունենալով տեսակի լայն ընդհանուր տարածմանը՝ սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
ՀՀ կառավարության 2008 թվականի որոշմամբ Արարատի աղակալած ճահիճները ընդգրկվել են բնության հուշարձանների ցանկում՝ որպես «Աղակալած ճահճուտ»։


== Ծանոթագրություններ ==
Տարիել Հակոբյան

Տարիել Արամի Հակոբյան (մայիսի 14, 1941(1941-05-14), Լենինական, Հայկական ԽՍՀ, ԽՍՀՄ), հայ քանդակագործ, մանկավարժ, պրոֆեսոր (2003)։
Քանդակագործ Գուրգեն Հակոբյանի հայրն է։


== Կենսագրություն ==
1962 թվականին ավարտել է Երևանի գեղարվեստի ուսումնարանը։
1967 թվականին ավարտել է Երևանի գեղարվեստաթատերական ինստիտուտը։
1970 թվականից դասավանդում է Երևանի գեղարվեստա-թատերական ինստիտուտում (այժմ՝ Երևանի գեղարվեստի պետական ակադեմիա)։Ստեղծագործում է հիմնականում հաստոցային և մոնումենտալ քանդակագործության բնագավառում։ Գործերին բնորոշ են վավերականությունը, պլաստիկ արտահայտչականությունը, հոգեբանական հավաստիությունը։
Անհատական ցուցահանդեսներ է ունեցել Երևանում (1981, 2003), Ռիգայում (1974), Լայպցիգում և Հալլեում (1977)։


== Ստեղծագործություններ ==
Հայրենական պատերազմում զոհված մարտիկներին նվիրված հուշարձան, 1976, տուֆ, ալյումին, Ուստ Կամենոգորսկ, Ղազախստան
«Տիեզերքի նվաճողները», 1984, կոփածո պղինձ, տուֆ
«Զորավար Անդրանիկ», 1988, տուֆ, հուշաքար, Անդրանիկի տուն-թանգարան, Վառնա, Բուլղարիա
Արտաշատի մուտքը, 1990, ոսկեպատ համաձուլվածք, տուֆ
Թաթուլ Կրպեյանի հուշահամալիրը, 1992, տուֆ, պղինձ, Արագածոտնի մարզ, Արեգ գյուղ


== Դիմաքանդակներ ==
«Մակար Եկմալյան», 1968, բրոնզ, քար
«Մայքլ Քրմոյան», 1971, բրոնզ
«Վահան Տերյան», 1985, բրոնզ
«Նորայր Մուշեղյան», 1988, բրոնզ


== Պատկերասրահ ==

		


== Ծանոթագրություններ ==
Սիրիայի ֆուտբոլի ազգային հավաքական

Սիրիայի ֆուտբոլի ազգային հավաքականը ներկայացնում է Սիրիան ֆուտբոլի միջազգային մրցաշարերում և առանձին հանդիպումներում։ Կառավարվում է Սիրիայի արաբական ֆուտբոլի ֆեդերացիայի կողմից։
Սիրիայի հավաքականը ոչ մի անգամ չի մասնակցել աշխարհի առաջնություններին, բայց 5 անգամ մասնակցել է Ասիայի գավաթի խաղարկությանը, սակայն ոչ մի անգամ խմբային փուլը չի անցել։
ՖԻՖԱ-ի դասակարգման աղյուսակում զբաղեցնում է 77-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններշ ==


== Արտաքին հղումներ ==
Սիրիայի արաբական ֆուտբոլի ֆեդերացիայի պաշտոնական կայքը
Սիրիայի հավաքականը FIFA.com-ում Archived 2013-06-24 at the Wayback Machine.
Սիրիայի հավաքականը soccerway.com կայքում
Բյելկյեր (կանտոն)

Բյելկյեր (ֆր.՝ Belcaire), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Լիմու օկրուգի մեջ։ Համաձայն 1999 թվականի մարդահամարի կանտոնի բնակչությունը 1579 մարդ էր։Կանտոնի համարը 1104 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ֆուտբոլային լիգայի գավաթի եզրափակիչ 2012

Ֆուտբոլային լիգայի գավաթի եզրափակիչ 2012, Ֆուտբոլային լիգայի գավաթի 52-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Լիվերպուլն» նվաճեց ութերորդ տիտղոսը ակումբի պատմության մեջ՝ եզրափակիչում հաղթելով «Կարդիֆ Սիթիին»։ 
Հիմնական ժամանակը ավարտվեց 1-1։ Նշանակվեց ավելացրած ժամանակ։
Ավելացրած ժամանակը ավարտվեց 2-2 հաշվով։ Նշանակվեց 11 մետրանց հարվածներ, որն ավարտվեց նվազագույն 2-3 հաշվով օգուտ Լիվերպուլի։
Այնտեղ Լիվերպուլի առաջին երկու հարվածները 11 մ.ից չիրացրեցին համապատասխանաբար Սիլվեն Ջերարդն ու Չարիլ Ադամը։
Դեմոն (ծրագիր)

Դեմոն (daemon, dæmon, հին հունարեն՝ δαίμων , դեյմոն), համակարգչային ծրագիր UNIX-ի նման համակարգերում, որը գործարկվում է հենց համակարգի կողմից և աշխատում է հետին պլանում՝ առանց օգտվողի հետ անմիջական փոխազդեցության։
Դեմոնները սովորաբար գործարկվում են ծրագիրը բեռնելու ժամանակ։ Դեմոնների համար տիպիկ առաջադրանքներն են ցանցային պրոտոկոլային սերվերները (HTTP, FTP, էլ. փոստ և այլն), սարքավորումների կառավարումը, տպագրության հերթի աջակցությունը, պլանավորված աշխատանքների կատարումը և այլն։ Տեխնիկապես դեմոնը գործընթաց է, որը չունի կառավարման տերմինալ։ Ամենից հաճախ (բայց ոչ պարտադիր) դեմոնի նախահայրը հանդիսանում է init-ը՝ UNIX արմատային պրոցեսը։ Ավանդաբար, deemon գործընթացների անվանումները ավարտվում են d տառով` ցույց տալու համար, որ այդ գործընթացը դեմոն է և տարբերակելու համար սովորական համակարգչային ծրագիրը դեմոնից։
Solaris 10 և OpenSolaris օպերացիոն համակարգերում դեմոններ կառավարելու համար օգտագործվում է հատուկ մեխանիզմ՝ Service Management Facility։
Windows համակարգերում նմանատիպ դասի ծրագիրը կոչվում է ծառայություն (անգլ.՝ Services):


== Եզրույթ ==
Եզրույթը ստեղծվել է Մասաչուսեթսի տեխնոլոգիական ինստիտուտի MAC նախագծի ծրագրավորողների կողմից։ Այն վերաբերում է մտային փորձի կերպարին՝ Մաքսվելի դեմոնին, որն զբաղվում է մոլեկուլների տեսակավորմամբ հետին պլանում։ UNIX և UNIX-ի նման համակարգերը ժառանգել են այս տերմինաբանությունը։
Դեմոնը նաև հունական դիցաբանության կերպար է, որը կատարում է այնպիսի առաջադրանքներ, որոնք աստվածները չեն ցանկանում ստանձնել։ Ինչպես նշված է «UNIX համակարգի ադմինիստրատորի ձեռնարկում», Հին Հունաստանում «անձնական դեմոն» հասկացությունը մասամբ համեմատելի էր պահապան հրեշտակի ժամանակակից հայեցակարգի հետ։
Երբեմն Daemon բառը մեկնաբանվում է որպես (անգլ.՝ Disk and execution monitor)։ BSD ընտանիքի օպերացիոն համակարգերը օգտագործում են դեմոնի պատկերը՝ որպես լոգո, որը ցույց է տալիս դեմոնի հայեցակարգի հետագա զարգացումը արդեն քրիստոնեական ավանդույթում։


== Տես նաև ==
Unix դեմոնների ցուցակ


== Ծանոթագրություններ ==
33 (այլ կիրառումներ)

33, կարող է վերաբերել.

33 - ոչ նահանջ տարի, որն, ըստ Գրիգորյան օրացույցի, սկսվում է շաբաթ օրը։ Այն մեր թվարկության 33-րդ տարին է, 1-ին հազարամյակի 33-րդ տարին, 1-ին դարի 33-րդ տարին, 1-ին դարի 4-րդ տասնամյակի 3-րդ տարին, 30-ական թվականների 3-րդ տարին։
33 - բնական թիվ է
33 - Չիլիի և Կոլումբիայի համատեղ արտադրության ֆիլմ, ռեժիսոր՝ Պատրիսիա Ռիգգեն։ Ֆիլմի սցենարի հիմքում ընկած է Չիլիի Սան Խոսե հանքում տեղի ունեցած վթարը, որտեղ 33 հանքագործներ 2 ամիս շարունակ մնացել էին փլատակների տակ։
Պալեոսոֆոս

Պալեոսոֆոս (հուն․՝ Παλαιόσοφος, թուրքերեն՝ Malatya), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով։


== Բնակչություն ==


== Ծանոթագրություններ ==
Պարուս Յոլվոժ

Պարուս Յոլվոժ (ռուս.՝ Парус-Ёльвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուկյու գետի աջ ափին՝ 16 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058655
Կոդը ըստ հիդրոլոգիական հետազոտության (ՌԴ) — 103005865
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տերակոտե բանակ

Տերակոտե բանակ (չին․՝ 兵馬俑, փինյին՝ bīngmǎ yǒng), չինական ռազմիկների և նրանց ձիերի ավելի քան 8099 ամբողջական տերակոտե արձանիկների համախմբի ընդունված անվանում։ Հայտնաբերվել է 1974 թվականին Ցին Շիխուանդի կայսեր դամբարանի մոտ՝ Սիան քաղաքից ոչ հեռու։


== Հայտնաբերման պատմություն ==
Արձանիկները թաղվել էին Չինաստանի առաջին կայսր Ցինի հետ մ. թ. ա. 210-209 թվականներին։ Արձանները հայտնաբերվել են 1974 թվականին տեղի գյուղացիներից մեկի կողմից՝ արտեզյան ջրամբարի հորատման ժամանակ Լիշան լեռից դեպի արևելք։ Պեղումների առաջին փուլը եղել է 1978 -1984 թվականները, իսկ երկրորդը՝ 1985-1986 թվականները։ 2009 թվականին մեկնարկել է պեղումները երրորդ փուլը։
1987 թվականին ՅՈՒՆԵՍԿՕ-ի 11-րդ համագումարի ժամանակ Տերակոտե բանակը ներառվել է Համաշխարհային ժառանգության ցանկում՝ որպես «Ցին դինաստիայի առաջին կայսեր դամբարանի» համալիրի մի մաս։


== Ավանդություն ==
Ըստ ավանդության՝ այս արձանները թաղելու նպատակը նրանումն է, որ դրանք պետք է կայսերը հաղորդեին ուժ և բավարարեին նրա իշխանական հավակնությունները հանդերձյալ կյանքում։
Չնայած կենդանի ռազմիկներին թաղելու փոխարեն, ինչպես սովորաբար արվում էր, կայսեր հետ թաղել են այդ ռազմիկների նույնատիպ արձանները, թաղել էին նաև մոտ 70 հազար ողջ և առողջ աշխատավորների իրենց ընտանիքների հետ։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		


== Գրականություն ==
Debainne-Francfort, Corrine. «The Search for Ancient China». (Harry N. Abrams Inc. Pub. 1999)։ 91-99.
Dillon, Michael(ed). «China: A Cultural and Historical Dictionary». (Curzon Press, 1998)։ 196.
Ledderose, Lothar. «A Magic Army for the Emperor» from «Ten Thousand Things : Module and Mass Production in Chinese Art» ed. Lothar Ledderose, (Princeton UP, 2000)։ 51-73.
Perkins, Dorothy. «Encyclopedia of China: The Essential Reference to China, Its History and Culture». (Roundtable Press, 1999)։ 517—518.
Ульянов, М. Ю. Цинь Шихуан и его армия — Восточная коллекция, 2007, с. 20-38.
Փոլ Դանո

Փոլ Ֆրանկլին Դանո (անգլ.՝  Paul Franklin Dano, հունիսի 19, 1984(1984-06-19), Հառլեմ, Նյու Յորք շրջան, Նյու Յորք, Նյու Յորք, ԱՄՆ), ամերիկացի կինոարտադրող, թատրոնի, կինոյի և հեռուստատեսության դերասան։ «Ոսկե գլոբուս»-ի և BAFTA»-ի մրցանակակիր։


== Կենսագրություն ==
Փոլ Ֆրանկլին Դանոն ծնվել է 1984 թվականի հունիսի 19-ին ԱՄՆ-ի Նյու Յորք քաղաքում։ Նրա ծնողներն են Գլեդիսը և Պոլ Ա. Դանոն։ Ունի նաև փոքր փոքր քույր` Սառան։ Առաջին մի քանի տարիներին Փոլը ապրել է Նյու Յորքում, այնուհետև ընտանիքը տեղափոխվել է Կոնեկտիկուտ նահանգի  Նյու Կաննան քաղաք և  վերջապես բնակություն հաստատել Վիլթոնում։ Այնտեղ Դանոն ավարտել է դպրոցը և ընդունվել է Յուջին Լանգ քոլեջ։
Դանոն թատրոնում սկսել է խաղալ դեռևս փոքր տարիքից։ 12 տարեկանում ունեցել է իր առաջին դեբյուտը «Փոթորիկ կհնձես» պիեսում։ Այս ներկայացման մեջ նա խաղացել է Ջորջ Քեմպբելլ Սքոթթի և Չառլզ Դյորնինգի հետ ։ 17 տարեկանում Փոլ Դանոն իր առաջին գլխավոր դերը խաղացել է «Սուտ» ֆիլմում ։ Դրանից հետո նա հանդես է եկել տարբեր կինոնախագծերում։ Քննադատները հատուկ առանձնացրել են իր լավ խաղը «Նավթ» ֆիլմում։ Բացի դրանից նա Բրոդվեյում խաղացել է  տարբեր թատերական ներկայացումներ ։ Փոլ Դանոն եղել է «Մուկ» («Mook»)  խմբի կիթառահար և վոկալիստ ։ «Rolling Stone» ամսագիրը Դանոյին ընդգրկել է 2007 թվականի լավագույն կիթառահարների ցանկում։ 2007 թվականից Փոլը հարաբերություններ է ունեցել դերասանուհի Զոյա Կազանի հետ։


== Ֆիլմագրաֆիա ==


== Մրցանակներ և առաջադրումներ ==
Մրցանակներ

2007-ԱՄՆ-ի կինոդերասանների Գիլդիայի մրցանակ, «Փոքրիկ Միսս երջանկություն» ֆիլմի լավագույն դերասանական կազմ
2002-«Անկախ Ոգի» մրցանակ, «Սուտ» ֆիլմում լավագույն դեբյուտԱնվանակարգեր

2016- «Ոսկե Գլոբուս» երկրորդ պլանի լավագույն տղամարդու դեր` «Սեր և գթասրտություն» ֆիլմի համար
2014-ԱՄՆ-ի կինոդերասանների Գիլդիայի մրցանակ, լավագույն դերասանական կազմ «12 տարվա ստրկություն» ֆիլմի համար
2008- BAFTA մրցանակ-լավագույն տղամարդու դեր «Նավթ» ֆիլմի համար


== Ծանոթագրություններ ==


== Արտաքին հղումներ ==
Փոլ Դանո -անգլ.՝  Internet Movie Database կայքը
Շանտել (կանտոն)

Անվան այլ կիրառումների համար տե՛ս՝ Շանտել (այլ կիրառումներ)Շանտել (ֆր.՝ Chantelle), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մուլեն շրջանի կազմի մեջ։
Համայնքի INSEE կոդ՝ 0303։
Շանտել կանտոնի մեջ հաշվվում է 15 կոմունա, որից գլխավորն է Շանտելը։
Կանտոնի բնակչությունը 2007 թվականի տվյալներով կազմել է 5218 մարդ։


== Կանտոնի կոմունաներ ==


== Բնակչություն ==
Կանտոնի բնակչությունը 2007 թվականին կազմում էր 5 218 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Շանտել կանտոնի տեղադիրքը Ֆրանսիայի քարտեզի վրա(չաշխատող հղում)
Սուրբ Թարգմանչաց եկեղեցի (Վերին Քարհատ)

Անվան այլ կիրառումների համար տե՛ս՝ Սուրբ Թարգմանչաց եկեղեցի (այլ կիրառումներ)Սուրբ Թարգմանչաց եկեղեցի, հայկական եկեղեցի, ներկայումս՝ Ադրբեջանի Հանրապետության Դաշքեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Վերին Քարհատ (այժմ՝ Յուխարի Դաշկեսան) գյուղի արևելյան եզրին՝ Արթինաջրի ձախ ձորաբերանին՝ հրվանդանաձև երկարած բլրաշարի վերջավորության վրա։


== Պատմություն ==
Եկեղեցին օծվել է Սուրբ Թարգմանչաց անվամբ, որի կապակցությամբ 1903 թվականին մի վավերագրում նշվել է. «Թէև ութ-ինը տարի է, որ մեր հասարակութեան կէսը գաղթել է մեր Վերին հին Քարհատ գիւղատեղում նոր գիւղ հիմնել իւր նորակառուց Ս. Թարգմանչաց եկեղեցով...»։ Տաճարը հիմքից քանդել են 1920-ական թվականներին։ 1898 թվականին եկեղեցու քահանան է դարձել Անտոն Բարսեղյան Տեր-Անտոնյանցը։
Հայտնի է, որ 1914 թվականին հոգևոր իշխանությունները բավարարել են գյուղի բնակիչների՝ Սուրբ Թարգմանչաց եկեղեցու քայքայված տանիքը նորոգելու խնդրանքը. նախատեսվել էր այն կղմինդրապատել 300 ռուբլիով։
19-20-րդ դարերին վերաբերող փոքրածավալ մի գերեզմանոց կա երբեմնի եկեղեցու շուրջ։


== Ծանոթագրություններ ==
Սուխոյ (այլ կիրառումներ)

Սուխոյ, կարող է վերաբերել՝

Սուխոյ - գյուղ, Ուկրաինայի Անդրկարպատյան մարզի Մեժգորեի շրջանում
Սուխոյ - գյուղ, Ուկրաինայի Անդրկարպատյան մարզի Վելիկոբերեզնյայի շրջանում
Էռնի Հադսոն

Էռնեստ Լի «Էռնի» Հադսոն (անգլ.՝ Earnest Lee «Ernie» Hudson, դեկտեմբերի 17, 1945(1945-12-17), Benton Harbor, Բերիեն շրջան, Միչիգան, ԱՄՆ), ամերիկացի դերասան։


== Կենսագրություն ==
Էռնեստ Լի Հադսոնը ծնվել է 1945 թվականի դեկտեմբերի 17-ին Բենտոն Հարբոր քաղաքում, Միչիգան, ԱՄՆ։ Իր հորը նա չի ճանաչել իսկ մայրը`Մեգի Դոնալդը մահացել է տուբերկուլոզից, երբ Էռնեստը եղել է ընդամենը երկու ամսական, այդ պատճառով երիտասարդ դերասանին խնամել է նրա մորական տատիկ` Արանա Դոնալդը։ Հադսոնը ավարտել է Ուեյնի պետական համալսարանը, իսկ ավելի ուշ՝ Յելսկիի դրամատիկական դպրոցը, այնուհետև ընդունվել է Մինեսոտայի համալսարանը, սակայն ուսումը չի ավարտել։ Իր կարիերայի ընթացքում Հադսոնը նկարահանվել է ավելի քան 220 ֆիլմում և սերիալում։ Ճանաչվածությունը նրան տալիս է հնարավորություն մարմնավորել «Հոգիների իսկական որսորդներ» և  «Հոգիների իսկական որսորդներ 2» ֆիլմերում Ուինսթոն Զեդմորիի կերպարը։ Նույն կերպարը մարմնավորելու համարՀադսոնը մասնակցել է «Հոգիների իսկական որսորդներ» մուլտսերիալի լսումներին, սակայն արդյունքում դերը տրվում է Հոլ Արսենիոնին։


== Անձնական կյանք ==
1963 թվականից մինչև 1982 թվականը ամուսնացած է եղել Ջենի Մուրի հետ, որից ունի երկու որդի` Էռնին և Ռախմանը։ 1985 թվականի մայիսի 25-ին ամուսնացել է Լինդա Քինսկգբերգի հետ որից ևս ունեցել է երկու որդի` Էնդրյուն և Ռոսը։


== Ֆիլմագրություն ==


== Ծանոթագրություններ ==
Պետրոպավլովսկի շրջան (Ալթայի երկրամաս)

Անվան այլ կիրառումների համար տե՛ս՝ Պետրոպավլովսկի շրջան (այլ կիրառումներ)Պետրոպավլովսկի շրջան (ռուս.՝ Петропавловский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1944 թվականին։ Վարչական կենտրոնը՝ Պետրոպավլովսկոե։


== Աշխարհագրություն ==
Շրջանի տարածքի մակերեսը կազմում է 1618 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 12415 մարդ։ Բնակչության խտությունը կազմում էր 7,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ազազու օշինդրանման

Ազազու օշինդրանման (լատ.՝ Carpesium abrotanoides), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Հզոր, խիտ, մազոտ արմատով բազմամյա խոտաբույս է։։ Ցողունի բարձրությունը հասնում է 50-80 սմ-ի։ Բույսի ճյուղերը երկար են՝ ճիպոտանման, մինչև վեր տերևակալած։ Տերևները երկարավուն են, անհավասար, կարճ սղոցաատամնավոր եզրերով։ Զամբյուղները մանր են, ձվաձև, երկարավուն։ Եզրի ծաղիկները դժգույն դեղին են՝ թելանման պսակով։


== Տարածվածություն ==
Հայաստանում հայտնի է միայն Երևանի ֆլորիստիկական շրջանում, Լուկաշին գյուղի շրջակայքում։ Հանդիպում է նաև Նախակովկասում, Արևմտյան և Կենտրոնական Անդրկովկասում, Թալիշում, Եվրոպայում, միջերկրածովյան ավազանի երկրներում, Կենտրոնական և Արևելյան Ասիայում։


== Էկոլոգիա ==
Աճում է ստորին լեռնային գոտում` ծովի մակարդակից 700-800 մ բարձրությունների վրա, առուների ափերին, խոնավ ձորակներում, խոնավ տեղերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոս ամիսներին։


== Պահպանություն ==
Վտանգված տեսակ է։  Տարածման և բնակության շրջանների մակերեսը՝ 10կմ-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Ժողովածու (3413)

ժողովածու (3413), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3413 թվի տակ։ Ձեռագիրը գրվել է 1709-1710 թվականներին Յակոբ Թոխտատցի գրիչի կողմից։ Ստացողը եղել է Յակոբ Թողատցին։ Գրված է թղթի վրա, որը ունի  15,7x10,8 չափս։ Ձեռագիրը կազմված է 375 թերթից։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 1բ 277ա, 339բ, 358ա, 374ա և այլուր։ Հետադայի՝ 1բ (1723թ), 1ա (1725 թ), 373 թ․ (1769 թ․), 3բ (1766,1771 թթ․), 45բ (1824թ) և այլուր, կնիք՝ 3բ։


== Բովանդակություն ==
Հարցմունք Բարսդի և պատասխանիք Գր․ Նիւացւոյ։
Խրատք Խիկարայ։
Տեսիլ Յովհ․ Կոզեռնի։
Դեղագիր
Քարոզք (Գր․ Տաթևացի,անանունք)։
Վարգ․ Այգեկցւոյ Պատմութիւն անքուն որգանցն։
Եփրեմի Վասն ապաշխարութեան։


== Ծանոթագրություններ ==
Նաիստևալլա (գյուղ, Մյառյամաա շրջան)

Անվան այլ կիրառումների համար տե՛ս՝ ՆաիստևալլաՆաիստևալլա (էստ․՝ Naistevalla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջուզեպպե Պեցելյա

Ջուզեպպե Պեցելյա (իտալերեն՝ Giuseppe Pezzella, նոյեմբերի 29, 1997(1997-11-29), Նեապոլ, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Պարմայի կազմում։ Խաղում է ձախ պաշտպանի դիրքում։


== Ակումբային կարիերա ==


=== Պալերմո ===
Պեցելյան Պալերմոյի ակադեմիայի սան է։ Իր պրոֆեսիոնալ դեբյուտը նշեց 2015 թվականի դեկտեմբերի 2-ին՝ փոխարինման մտնելով Իտալիայի գավաթի Ալեսանդրիայի դեմ խաղում։ Իր առաջին հանդիպումը Սերիա A-ում անցկացրեց դեկտեմբերի 6-ին՝ Ատալանտայի դեմ խաղում։ Առաջին անգամ թիմի մեկնարկային կազմում խաղադաշտ դուրս եկավ 2016 թվականի՝ փետրվարի 21-ին՝ Ռոմայի դեմ խաղում։ Պալերմոյի առաջին թիմի կազմում Պեցելյան անցկացրեց 21 հանդիպում։


=== Ուդինեզե ===
2017 թվականի հունիսի 30-ին Պեցելյան 5 տարվա պայմանագիր կնքեց Ուդինեզեի հետ։ Իր դեբյուտը ակումբի կազմում նշեց օգոստոսի 12-ին՝ Իտալիայի գավաթի Ֆրոզինոնեի դեմ խաղում։ Սեպտեմբերի 10-ին իտալացին հեռացվեց խաղադաշտից Ջենոայի դեմ խաղում՝ փոխարինման մտնելուց 5 րոպե հետո։ 2019 թվականի հունվարի 21-ին Պեցելյան մինչև մրցաշրջանի ավարտը վարձավճարով միացավ Ջենոային։ Իր դեբյուտը նշեց հունվարի 28-ին՝ փոխարինման մտնելով Էմպոլիի դեմ խաղում։ Մայիսի 18-ին իտալացին կարմիր քարտ ստացավ Կալյարիի դեմ խաղում։ Ջենոայի կազմում Պեցելյան անցկացրեց 5 հանդիպում։


=== Պարմա ===
2019 թվականի օգոստոսի 27-ին Պեցելյան սկզբից՝ վարձավճարով, ապա լրիվ տրանսֆերով տեղափոխվեց Պարմա։ Իր դեբյուտը նշեց սեպտեմբերի 1-ին՝ փոխարինման մտնելով Ուդինեզեի դեմ խաղում։


== Միջազգային կարիերա ==
Պեցելյան ներկայացրել է Իտալիան տարբեր տարիքային երիտասարդական հավաքականներում։ 2016 թվականին նա Մ19 հավաքականի կազմում մասնացկեց Եվրոպայի առաջնությանը՝ անցկացնելով 4 հանդիպում և օգնելով իր թիմին հասնել մրցաշարի եզրափակիչ, որտեղ սակայն Իտալիան պարտվեց Ֆրանսիային 4-0 հաշվով։ 2017 թվականին Պեցելյան Մ20 հավաքականի կազմում մասնակցեց աշխարհի առաջնությանը։ Հունիսի 5-ին նա հեռացվեց խաղադաշտից քառորդ եզրափակչի Զամբիայի դեմ խաղում՝ կարմիր քարտ ստանալով հանդիպման 43-րդ րոպեին։ Առաջնությունում Պեցելյան անցկացրեց 6 հանդիպում, իսկ Իտալիան զբաղեցրեց 3-րդ հորիզոնականը՝ 3-րդ տեղի համար խաղի հետխաղյա 11-մետրանոցների հարվածաշարում հաղթելով Ուրուգվային։ 1 ամիս անց Պեցելյան Մ21 հավաքականի կազմում մասնակցեց Եվրոպայի առաջնությանը, սակայն չանցկացրեց ոչ մի հանդիպում, իսկ Իտալիան դուրս մնաց կիսաեզրափակչում՝ 3-1 հաշվով պարտվելով Իսպանիային։ 2019 թվականի հունիսին նա մասնակցեց Եվրոպայի Մ21 առաջնությանը՝ անցկացնելով 1 հանդիպում, սակայն Իտալիան դուրս մնաց մրցաշարի խմբային փուլից։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 8-ի դրությամբ


== Ծանոթագրություններ ==


== Արտաքին հղումներ ==
Պեցելյան transfermarkt-ում
Պեցելյան soccerbase.com-ում
Պեցելյան WhoScored.com կայքում
Պեցելյան Պալերմոյի պաշտոնական կայքում(չաշխատող հղում)
Պեցելյան Պարմայի պաշտոնական կայքում
Պեցելյան Սերիա A-ի պաշտոնական կայքում Archived 2018-08-13 at the Wayback Machine.
Պեցելյան ՈՒԵՖԱ-ի պաշտոնական կայքում